SIARAN MEDIA MESYUARAT AGUNG TAHUNAN (MAT) SECARA MAYA - PERMULAAN KOPERASI KE ARAH PENDIGITALAN KUALA LUMPUR: Kemampuan koperasi untuk menganjurkan Mesyuarat Agung Tahunan (MAT) secara hybrid atau virtual adalah titik permulaan bagi koperasi melangkah ke alam pendigitalan. Menurut rekod Suruhanjaya Koperasi Malaysia (SKM), Koperasi Sahabat Amanah Ikhtiar Malaysia Berhad (Koperasi Sahabat) dan Koperasi Angkatan Tentera Malaysia Berhad (Koperasi Tentera) antara koperasi bersaiz besar yang melaksanakan MAT secara atas talian bagi tahun 2021. Pengarah Bahagian Statutori dan Pendaftaran SKM, Puan Hajah Norhayati Ahmad Zainuri, kemampuan koperasi mengadakan MAT dalam tempoh Perintah Kawalan Pergerakan (PKP) 3.0, menjadikan koperasi itu hebat dalam mengadaptasi situasi semasa. Katanya, MAT yang dianjurkan secara hybrid atau virtual adalah demi kepentingan anggotanya sekaligus memastikan pematuhan perundangan koperasi dan memenuhi kehendak stakeholder. "Wajar untuk koperasi mengadakan MAT malah mengamalkan norma baharu dalam pengurusan koperasi termasuk mengadakan mesyuarat secara maya menggunakan pelbagai aplikasi mesyuarat atas talian. "Arahan turut dikeluarkan oleh Kementerian Pembangunan Usahawan dan Koperasi berkuatkuasa 31 Mac 2021 berkenaan pematuhan Tatacara Pelaksanaan MAT Koperasi Semasa Penularan Pandemik COVID-19 yang dikeluarkan SKM. "Tatacara ini menjadi rujukan asas kepada koperasi untuk mengadaptasi kaedah baharu mengadakan mesyuarat agung secara maya sebagai alternatif kepada koperasi untuk mengadakan MAT secara fizikal," katanya, dalam satu sesi temuramah secara atas talian, di sini, hari ini. Katanya lagi, kemampuan koperasi bersaiz besar menganjurkan mesyuarat agung secara atas talian perlu dijadikan contoh kepada koperasi yang bersaiz kecil. "Koperasi Angkatan Tentera Malaysia Berhad dengan kekuatan 150,000 anggota dan Koperasi Sahabat Amanah Ikhtiar Malaysia Berhad mempunyai lebih 200,000 anggota berjaya mengadakan MAT pada 27 Jun 2021 dan 26 Ogos 2021 dengan kuorum bersesuaian masing-masing. 1
"Jadi, koperasi dinasihatkan untuk tidak menjadikan penularan pandemik COVID-19 dan PKP 3.0 sebagai alasan untuk tidak mengadakan mesyuarat agung," katanya. Kata Hajah Norhayati, dari aspek perundangan, keputusan dalam mesyuarat yang diadakan secara atas talian diterima pakai atau menjadi kesepakatan secara bersama dipersetujui anggota koperasi yang hadir dalam mesyuarat itu. Katanya, Pengerusi mesyuarat hendaklah memainkan peranan memastikan konsensus secara bersama itu tidak boleh dicabar keputusannya. terbaik bagi "Kaedah pengundian boleh ditentukan oleh koperasi sebelum mesyuarat agung khususnya mesyuarat yang diadakan secara atas talian. Pengundian secara elektronik dianggap lebih praktikal kerana sekiranya dicabar keputusan pengundian, koperasi boleh mengemukakan jejak audit (audit trail) sebagai bukti. "Selain itu, rakaman perjalanan mesyuarat agung hendaklah disimpan sebagai rekod agar sekiranya terdapat sebarang pertikaian, boleh ditangani dengan sebaiknya," katanya. Kata Hajah Norhayati lagi, banyak kelebihan yang diperolehi menerusi mesyuarat agung secara atas talian dan hanya perlu mempunyai telefon bimbit dengan talian internet yang baik bagi memastikan kelancaran sidang video. "Elaun kehadiran mesyuarat boleh dipindahkan secara atas talian kepada anggota koperasi yang hadir. Kewajiban anggota koperasi perlu hadir lebih awal secara atas talian pada waktu mesyuarat yang ditetapkan oleh koperasi," Katanya, Subseksyen 39(1) Akta Koperasi 1993 menetapkan bahawa setiap koperasi hendaklah mengadakan Mesyuarat Agung Tahunan tidak lewat daripada enam bulan selepas berakhirnya tahun kewangan atau tempoh lebih panjang seperti diluluskan SKM. "Mesyuarat Agung Tahunan menjadi kuasa tertinggi dalam struktur pengurusan koperasi untuk anggota koperasi menilai prestasi lalu. MAT menjadi forum untuk anggotanya menimbang, memutus dan meluluskan sebarang cadangan berkaitan perancangan masa depan koperasi khususnya dalam tempoh satu tahun akan datang". Katanya, SKM turut prihatin terhadap permasalahan koperasi bersaiz kecil, mikro, dan luar bandar yang mempunyai capaian internet terhad. "Oleh itu, bagi koperasi seumpama ini, SKM boleh mempertimbangkan pelanjutan tempoh mesyuarat agung selama tiga bulan daripada tarikh akhir koperasi sepatutnya mengadakan mesyuarat agung. Ini bertujuan bagi membantu koperasi untuk bersedia dengan infrastruktur bagi keperluan untuk mengadakan mesyuarat agung secara virtual atau hybrid," terang Hajah Norhayati. Katanya, koperasi yang berhasrat untuk memohon pelanjutan tempoh mesyuarat agung pautan boleh memohon dari sistem E-Daftar melalui 2
Katanya, koperasi hendaklah mengemukakan maklumat seperti bilangan anggota, bilangan kuorum minimum diperlukan berdasarkan penetapan kuorum di Jadual Keempat Peraturan-Peraturan Koperasi 2010. "Selain itu, trend bilangan kehadiran di dalam mesyuarat agung tiga tahun kebelakang dan maklumat lain yang berkaitan turut perlu dikemukakan. Koperasi juga hendaklah menyatakan dengan jelas tentatif tarikh bila koperasi berhasrat untuk mengadakan mesyuarat agung tersebut". "Bagi koperasi hendak meminda Undang-undang Kecil, boleh kemukakan permohonan pengurangan kuorum kepada SKM Cawangan Negeri di mana penyeliaan koperasi tersebut berada", katanya. Selain itu, kata Hajah Norhayati, koperasi yang menggunakan perwakilan bagi mesyuarat agungnya hendaklah mengadakan mesyuarat agung wilayah atau kawasan. "Permohonan melanjutkan tempoh mengadakan mesyuarat wilayah atau kawasan hendaklah dikemukakan kepada SKM Cawangan Negeri tidak kurang daripada dua bulan daripada tarikh sebenar" ujarnya. Permohonan ini juga hendaklah selaras dengan tarikh penangguhan MAT di bawah seksyen 39 Akta Koperasi 1993. "Bagi membantu koperasi ke arah ini, SKM mengeluarkan GP14B: Garis Panduan Pengurusan Mesyuarat Agung Wilayah Atau Mesyuarat Agung Kawasan Koperasi Semasa Penularan Pandemik COVID-19 sebagai rujukan koperasi", bagi mengakhiri temubual ini. TAMAT UNIT HAL EHWAL ANTARABANGSA & KOMUNIKASI KORPORAT SURUHANJAYA KOPERASI MALAYSIA 1 SEPTEMBER 2021 3